|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 4512, +381 21 487 4867ounz@vojvodina.gov.rs |
|  | Число: 128-451-2263/2019-01 | Датум: 15. мая 2019. року |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней Покраїни Войводини («Службени новини АПВ», число 14/15 и 10/17) и члена 24. пасус 2. Покраїнскей скупштинскей одлуки о покраїнскей управи («Службени новини АП Войводини», число 37/2014, 54/2014 – др. одлука, 37/16 и 29/17) покраїнски секретар, розписує

**КОНКУРС ЗА ФИНАНСОВАНЄ ДЗВИГАНЯ КВАЛИТЕТУ ОСНОВНОГО ОБРАЗОВАНЯ** – **НАБАВКИ ДОДАТНИХ НАСТАВНИХ СРЕДСТВОХ ЗА ШКОЛЯРОХ ЗОЗ ЗАВАДЗАНЯМИ У РОЗВОЮ И ИНВАЛИДИТЕТОМ У ОСНОВНИХ ШКОЛОХ ЗОЗ ШЕДЗИСКОМ НА ТЕРИТОРИЇ АП ВОЙВОДИНИ У 2019. РОКУ**

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), у рамикох свойого роздїлу, видвоює **4.000.000,00 динари** за дзвиганє квалитету основного образованя, прейґ финансованя набавки додатних наставних средствох за школярох зоз завадзанями у розвою и инвалидитетом у основних школох. Зоз вкупно 4.000.000,00 динарох, додзелює ше по 40.000,00 динари за набаку комплетох додатних наставних средствох за шицки образовни предмети (окрем странского язика) и за шицки класи основней школи.

**УСЛОВИЯ КОНКУРСА**

1. Подношителє вимаганя

Право на додзельованє средствох маю основни школи и школи за образованє школярох зоз завадзанями у розвою и инвалидитетом, чий снователь република, автономна покраїна або єдинка локалней самоуправи, а хтори маю шедзиско на териториї АП Войводини.

2. Критериюми розподзельованя средствох

При одредзованю висини средствох ше будзе применьовац тоти критериюми:

* число школярох зоз завадзанями у розвою и инвалидитетом,
* число наставнїкох хтори робя зоз школярами зоз завадзанями у розвою и инвалидитетом,
* оправданосц у смислу дальшого дзвиганя квалитету основного образованя.

**СПОСОБ АПЛИКОВАНЯ**

Прияву ше подноши у писаней форми, на єдинственим формуларе хтори ше обявює на интернет-боку Секретарияту. **Єдна правна особа у рамикох єдней прияви може конкуровац за вецей комплети додатних наставних средствох.**

Ґу прияви на Конкурс ше подноши тоту документацию:

1. понукнуце за набавку додатних наставних средствох з доказом же вибрани наставни средства одобрело Министерство просвити, науки и технолоґийного розвою РС, односно Завод за унапредзенє образованя и воспитаня.

 Комисия нє будзе розпатрац:

* нєподполни прияви,
* нєблагочасни прияви,
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени зоз конкурсом),
* прияви хтори ше нє одноша на з конкурсом предвидзени наменки.

**ОДЛУЧИВАНЄ О ВИМАГАНЬОХ И СПОСОБ АПЛИКОВАНЯ**

О додзельованю средствох хасновательом одлучує покраїнски секретар хтори компетентни за роботи образованя на предкладанє Комисиї за запровадзованє конкурса хтора розпатра прияви цо сцигли. Секретарият затримує право од подношителя вимаганя, по потреби, питац додатну документацию або информациї.

Резултати конкурса ше обявює на интернет-боку Секретарияту.

**Термин за подношенє приявох на конкурс то 24. май 2019. року.**

Прияви з потребну документацию ше подноши на адресу: Покраїнски секретарият за образованє, предписаня, управу и национални меншини – национални заєднїци – „Конкурс за финансованє дзвиганя квалитету основного образованя - набавки додатних наставних средствох за школярох зоз завадзанями у розвою и инвалидитетом у основних школох зоз шедзиском на териториї АП Войводини у 2019. року“, Булевар Михайла Пупина 16, 21000 Нови Сад.

Формулар питальнїка мож превжац од **15. мая 2019. року** на урядовей Web-презентациї Секретарияту: [**www.puma.vojvodina.gov.rs**](http://www.puma.vojvodina.gov.rs/)**.**

**Додатни информациї у вязи зоз реализацию Конкурса мож достац на телефон: 021/487-4867 и 021/487-4512.**

ПОКРАЇНСКИ СЕКРЕТАР,

Михаль Нїлаш